Îzmîr de polîsan saetanê serê sibayî de eşt xeylêk keyeyan ser û tewr tay 13 kesî destbend kerdî. Kesê ke ameyî destbendkerdene badê kontrolê weşîye, ameyî berdene Mudirîya Şubeyê TEMî a Çankaya.
Nameyê kesanê ke ameyî destbendkerdene wina yê: Îdarekarê HDPyî yê Îzmîrî Mahsun Koç, Endamê Meclîsê Partîye yê HDPyî Mehmet Sabrî Gul, îdarekarê HDPyî Hediye Korkut, Edibe Sincar, Gulizar Dag, Nufusa Ataç, Famile Ari, Elfedin Kol û Dayîka Haştîye Sultan Yagmekan, Hanife Gumuş, Ayten Gulmez, Zeynep Çelîk, Fatma Surme.
